กลินตอน เอ็นฌีเอ

กลินตอน มัว เอ็นฌีเอ (เกิดวันที่ 15 สิงหาคม ค.ศ. 1993) เป็นนักฟุตบอลอาชีพชาวแคเมอรูน ปัจจุบันลงเล่นให้กับสโมสรฟุตบอลดีนาโมมอสโก​ในรัสเซียนพรีเมียร์ลีก และทีมชาติแคเมอรูน

เอ็นฌีเอเริ่มต้นอาชีพฟุตบอลกับลียงในปี ค.ศ. 2011 โดยเริ่มเล่นให้กับชุดอายุไม่เกิน 19 ปี จนถึงชุดใหญ่ ต่อมาเขาย้ายไปทอตนัมฮอตสเปอร์เมื่อวันที่ 15 สิงหาคม ค.ศ. 2015 ด้วยสัญญา 5 ปี ค่าตัวที่ได้มีการรายงานคือ 12 ล้านยูโร (8.3 ล้านปอนด์) เอ็นฌีเอลงเล่นนัดแรกให้กับสเปอร์เมื่อวันที่ 17 กันยายนปีเดียวกัน ในการแข่งขันยูฟ่ายูโรปาลีก รอบแบ่งกลุ่ม นัดที่พบกับคาราบัก

เอ็นฌีเอถูกปล่อยยืมตัวให้กับมาร์แซย์ในลีกเอิง เมื่อวันที่ 31 สิงหาคม ค.ศ. 2016 และถูกซื้อขาดเมื่อวันที่ 16 กรกฎาคม ค.ศ. 2017 หรืออีก 1 ปีถัดมา แบบไม่มีค่าตัว

ทีมชาติ 
เขาทำประตูแรกให้กับแคเมอรูนในนัดที่พบกับสาธารณรัฐประชาธิปไตยคองโก เมื่อวันที่ 6 กันยายน ค.ศ. 2014 และอีกสี่วันถัดมา เขาทำสองประตูในนัดที่ชนะโกตดิวัวร์ 4–1 เขาติดทีมชาติในการแข่งขันแอฟริกาคัพออฟเนชันส์ 2015 และได้ลงเล่นในรอบแบ่งกลุ่มหนึ่งนัด ในนัดที่แพ้โกตดิวัวร์ 1–0 หลังจากที่จบทัวร์นาเมนต์ เขาได้ทำประตูในนัดที่พบกับไทยในเดือนมีนาคม ค.ศ. 2015 และทำประตูอีกครั้งในนัดที่พบกับบูร์กินาฟาโซในเดือนมิถุนายน ค.ศ. 2015

ประตูในนามทีมชาติ 
ประตูและผลของแคเมอรูนจะขึ้นต้นก่อน

เกียรติประวัติ

สโมสร 
ลียง
 กุบเดอลาลีก: รองชนะเลิศ 2013–14
 ลีกเอิง: รองชนะเลิศ 2014–15

ทีมชาติ 
แคเมอรูน
 แอฟริกาคัพออฟเนชันส์: 2017

อ้างอิง

แหล่งข้อมูลอื่น 
 
 

บุคคลที่ยังมีชีวิตอยู่
นักฟุตบอลชาวแคเมอรูน
ผู้เล่นออแล็งปิกลียอแน
ผู้เล่นสโมสรฟุตบอลทอตนัมฮอตสเปอร์
ผู้เล่นออแล็งปิกเดอมาร์แซย์
ผู้เล่นในลีกเอิง
ผู้เล่นในพรีเมียร์ลีก
นักฟุตบอลทีมชาติแคเมอรูน
ผู้เล่นในแอฟริกาคัพออฟเนชันส์ 2019
กองหน้าฟุตบอล